Lobiranje u SAD: Posao za vrhunske odvjetnike i stručnjake
Toliko dugo koliko bude interesa koje treba promovirati ili štititi biće i onih koji će lobirati u skladu sa tim interesima
Borba dva proizvođača aviona, američkog Boeinga i evropskog Airbusa, ko će dobiti vrlo unosan posao za isporuku novog tipa aviona-cisterne za nadopunjavanje gorivom aviona američkih zračnih snaga u letu dobar je primjer rastućih napora stranih korporacija i država da, koristeći usluge lobističkih firmi, ostvare uticaj na odluke i rješenja koja se kreiraju u Washingtonu. U trećem, ujedno i posljednjem dijelu serijala o lobiranju, legalno dozvoljenom načinu ostvarivanja uticaja na zakonodavnu i izvršnu vlast u Sjedinjenim Američkim Državama, bilo da je riječ o federalnom ili nižem nivou, govorimo o lobiranju kao biznisu koji se širi i kroz koji i strane korporacije, pa čak i vlade drugih država pokušavaju osigurati podršku za njihove interese. Već smo istakli da lobiranje je veliki biznis. Da podsjetimo na podatak iz prvog dijela serijala - u Washingtonu je u prošloj godini na lobiranje potrošeno oko 3 i po milijarde dolara. Zakoni i druga regulativa mogu biti toliko složeni i kompleksni da su potrebne na stotine, pa i na hiljade vrhunskih pravnika da ih pripremaju, analiziraju u procesu predlaganja i rasprava, ili grade strategiju i sadržinu mijenjanja postojećih. Advokatske firme, angažirane u procesu lobiranja, rade to u korist interesa njihovih klijenata. Jedna od najuglednijih vašingtonskih lobističkih firmi je Patton Boggs. Njen lobista i jedan od partnera-suvlasnika Nicholas Allard posao odvjetnika-lobiste poredi sa radom dentiste: Ključni dio visoko-stručnog zastupanja interesa klijenta je mogućnost lobiste da dođe do zvaničnika, ključnih za kreiranje političkih i zakonodavnih rješenja. Na to ukazuje i komentator vašingtonskog lista Examiner Tom Carney: Lobiranje podrazumijeva, na način sličan političkim i izbornim kampanjama, i upućivanje poruka predstavnicima zakonodavne i izvršne vlasti zarad ostvarivanja uticaja na njihove odluke. Oni su tim porukama bombardovani svakodnevno kroz medije, sa reklamnih panoa, besplatno dijeljenim lecima i napisima.... Ken Vogel, komentator vašingtonskog lista Politico ističe: Jedan od primjera multi-medijskog bombardovanja je borba dva proizvođača aviona, američkog Boeinga i evropskog Airbusa, ko će dobiti vrlo unosan posao za isporuku novog tipa aviona-cisterne za nadopunjavanje gorivom aviona američkih zračnih snaga u letu. Naravno, i za jednu i za drugu kompaniju lobirali su i na tradicionalan način skupo plaćeni lobisti. Borba dva giganta avio-industrije dobar je primjer rastućih napora stranih korporacija i država da, koristeći usluge lobističkih firmi, ostvare uticaj na odluke i rješenja koja se kreiraju u Washingtonu. Lobista Nicholas Allard u tom kontekstu ističe: Toliko dugo dok budu postojali interesi koje treba štititi, profit koji se želi ostvarivati, prava koja se žele odbraniti ili steći biće i pojedninaca, i grupa, i kompanija, i organizacija koje će nastojati ostvarivati uticaj u skladu sa njihovim interesima. U najvećem broju slučajeva na pošten i fer način, a ponedak i ne.